Palenque

Palenque er en ruinby fra mayakulturen som ligger i jungelen Zona Arqueológica de Palenque 191 km øst for San Cristóbal de las Casas og 130 kilometer syd for Ciudad del Carmen, i den meksikanske delstaten Chiapas. I nærheten, mellom Palenque og Ocosingo, ligger vannfallene Cataratas de Agua Azul.

Området er mye mindre enn de storslåtte ruinbyene Tikal i Guatemala og Copán i Honduras, men den inneholder noe av det beste arkitekturen som mayaene produserte i form av bygningskomplekser, skulpturer og utskårne relieffer.

En av bygningene, inskriptionstemplet, er et begravelsesmonument for herskeren K'inich Janaab' Pakal og inneholder sarkofagen hans. Dette tempelet, med 600 glyfer, er den nest lengste kjente Maya-inskripsjonen.

Palenqueruinene har vært på UNESCOs liste over verdens kultur- og naturarvsteder siden 1987.

 Herskere i Palenque 
En liste over de Maya-herskere man tror regjerte i byen, hvorav to av ytterst få er kvinnelige regenter, med datoer for deres regjeringstid:

Mytologiske og legendariske herskere:

 ?-Muwaan Mat ca. 2325 f.Kr
 Ukʼix Chan ca. 987 f.Kr
 Casper ca. 252 f.Kr

Palenque-dynastiet:

 Kʼukʼ Bahlam I 431–c.435 e.Kr
 «Casper» 435–c.487 e.Kr
 Bʼutz Aj Sak Chiik 487–c.501 e.Kr
 Ahkal Moʼ Nahb I 501–524 e.Kr
 Kʼan Joy Chitam I 529–565 e.Kr
 Ahkal Moʼ Nahb II 565–570 e.Kr
 Kan Bahlam I 572–583 e.Kr
 Yohl Ikʼnal 583–604 e.Kr. (kvinne)
 Ajen Yohl Mat 605–612 e.Kr
 Janahb Pakal ca. 612 e.Kr. (posisjon usikker)
 Sak Kʼukʼ 612–615 e.Kr. (kvinnelig)
 K'inich Janaab' Pakal 615–683 e.Kr
 Kʼinich Kan Bahlam II 684–702 e.Kr
 Kʼinich Kʼan Joy Chitam II 702–711 e.Kr
 Kʼinich Ahkal Moʼ Nahb III 721–c.736 e.Kr
 K'inich Janaab' Pakal II ca. 742 e.Kr
 Kʼinich Kan Bahlam III ca. 751 e.Kr
 Kʼinich Kʼukʼ Bahlam II 764–c.783 e.Kr
 Janaab Pakal III 799–? AD

 Referanser 

Kategori:Byer i Chiapas
Kategori:Kommuner i Chiapas
Kategori:Verdensarven i Mexico
Kategori:Arkeologiske steder i Mexico
Kategori:Mayiske arkeologiske steder
Kategori:Bosetninger etablert på 200-tallet f.Kr.